b'\n_START_ARTICLE_\nFotojuosta\n_START_PARAGRAPH_\nFotojuosta\xc2\xa0\xe2\x80\x93 \xc5\xa1viesai jautri med\xc5\xbeiaga su plasti\xc5\xa1ku, skaidriu pagrindu (skirtingai, nei fotoplok\xc5\xa1tel\xc4\x97, kurios pagrindas\xc2\xa0\xe2\x80\x93 stiklas arba fotopopierius, kurio pagrindas neskaidrus), kuri\xc4\x85 sudaro plastikin\xc4\x97 juosta (polietileno tereftalatas, nitroceliulioz\xc4\x97 ar acetilceliulioz\xc4\x97), kuri padengta fotoemulsija, susidedan\xc4\x8dia i\xc5\xa1 sidabro halogenid\xc5\xb3 gr\xc5\xabdeli\xc5\xb3, lemian\xc4\x8di\xc5\xb3 fotojuostos \xc5\xa1viesos jautrum\xc4\x85, kontrast\xc4\x85 ir kampin\xc4\x99 skyr\xc4\x85. Po \xc5\xa1viesos poveikio (ar kit\xc5\xb3 form\xc5\xb3 elektromagnetinio spinduliavimo, tokio kaip rentgenas) ant fotojuostos susidaro nematomas vaizdas. Chemini\xc5\xb3 reakcij\xc5\xb3 d\xc4\x97ka gaunamas matomas vaizdas.\n_START_SECTION_\nPagrindas\n_START_PARAGRAPH_\nPagrindas\xc2\xa0\xe2\x80\x93 plastikin\xc4\x97 juosta ant kurios dengiamas emulsij\xc5\xb3 sluoksnis._NEWLINE_Ankstyvaisiais fototechnikos ir kinematografo laikais juost\xc5\xb3 pagrindas buvo gaminamas i\xc5\xa1 kar\xc5\xa1tos nitroceliulioz\xc4\x97s, kuri tais laikais pasi\xc5\xbeym\xc4\x97jo geriausiomis stiprio savyb\xc4\x97mis tarp tuo metu egzistavusi\xc5\xb3 skaidri\xc5\xb3, plasti\xc5\xa1k\xc5\xb3 plok\xc5\xa1teli\xc5\xb3._NEWLINE_\xc5\xa0iais laikais foto ir video juost\xc5\xb3 gamybai naudojama skaidri, nekar\xc5\xa1ta med\xc5\xbeiaga\xc2\xa0\xe2\x80\x93 acetilceliulioz\xc4\x97, kurios storis\xc2\xa0\xe2\x80\x93 0,12-1,15\xc2\xa0mm, taip pat tvirtesn\xc4\x97, nekar\xc5\xa1ta med\xc5\xbeiaga\xc2\xa0\xe2\x80\x93 polietileno tereftalatas, kurio storis iki 0,06\xc2\xa0mm. Juodai balt\xc5\xb3 negatyvini\xc5\xb3 juost\xc5\xb3 pagrindas paprastai papildomai nuda\xc5\xbeomas pilka ar violetine spalva tam, kad suma\xc5\xbeinti atspind\xc5\xbeius.\n_START_SECTION_\nPasluoksnis\n_START_PARAGRAPH_\n\xc5\xa0iuo sluoksniu padengimas fotojuostos pagrindas prie\xc5\xa1 tai, kai jis dengimas \xc5\xa1viesai jautria emulsija. Skirtas tam, kad emulsija tvirtai sukibt\xc5\xb3 su pagrindu. Susideda i\xc5\xa1 sukiet\xc4\x97jusios \xc5\xbeelatinos, kurios storis ma\xc5\xbedaug 1 \xc2\xb5m. Sluoksnis yra skaidrus, bespalvis ir chemi\xc5\xa1kai inerti\xc5\xa1kas visiems, \xc5\xa1viesai jautraus sluoksnio komponentams. Negatyvin\xc4\x97se juostose j\xc4\xaf kartais daro spalvot\xc4\x85 tam, kad atlikt\xc5\xb3 atspind\xc5\xbei\xc5\xb3 ma\xc5\xbeinimo sluoksnio funkcij\xc4\x85.\n_START_SECTION_\nSusisukti neleid\xc5\xbeiantis sluoksnis\n_START_PARAGRAPH_\n\xc5\xa0is sluoksnis susideda i\xc5\xa1 \xc5\xbeelatinos ir dengiamas kitoje pagrindo pus\xc4\x97je. Neleid\xc5\xbeia susisukti juostai atliekant d\xc5\xbeiovinim\xc4\x85. Taip pat gali b\xc5\xabti spalvotas ir atlikti atspind\xc5\xbei\xc5\xb3 ma\xc5\xbeinimo sluoksnio funkcij\xc4\x85.\n_START_SECTION_\nAtspind\xc5\xbei\xc5\xb3 ma\xc5\xbeinimo sluoksnis\n_START_PARAGRAPH_\nAtspind\xc5\xbei\xc5\xb3 ma\xc5\xbeinimo sluoksnis skirtas ma\xc5\xbeinti atspind\xc5\xbeius ir \xc5\xa1viesos l\xc5\xab\xc5\xbeius, kurie atsiranda nuo \xc5\xa1viesi\xc5\xb3 objekt\xc5\xb3 ir fotografuojant prie\xc5\xa1 \xc5\xa1vies\xc4\x85. Susideda i\xc5\xa1 \xc5\xbeelatinos su priedais, sugerian\xc4\x8diais \xc5\xa1vies\xc4\x85 (da\xc5\xbeikliai, pilkas koloidinis sidabras). Fotocheminio apdorojimo metu \xc5\xa1is sluoksnis i\xc5\xa1blunka._NEWLINE_Spalvotos fotojuostos ir fotopopierius paprastai padengtas koloidinio sidabro sluoksniu. Atspind\xc5\xbei\xc5\xb3 ma\xc5\xbeinimo ir susisukti neleid\xc5\xbeiantis sluoksnis fotojuostose b\xc5\xabna sujungtas ir padengiamas prie\xc5\xa1ingoje pagrindo pus\xc4\x97je._NEWLINE_Papildom\xc4\x85 atspind\xc5\xbei\xc5\xb3 ma\xc5\xbeinimo funkcij\xc4\x85 gali atlikti da\xc5\xbeytas juostos pagrindas ir papildomas, smulkiagr\xc5\xabdis, ma\xc5\xbeai jautrus sluoksnis, kuris dengiamas po pagrindine, jautria juodai balta emulsija.\n_START_SECTION_\nJuostos matmenys\n_START_PARAGRAPH_\nJuostos skirstomos pagal matmenis \xc4\xaf: perforuotos, kuri\xc5\xb3 plotis\xc2\xa0\xe2\x80\x93 16 ir 35\xc2\xa0mm, neperforuotos ritinin\xc4\x97s, kuri\xc5\xb3 plotis\xc2\xa0\xe2\x80\x93 61,5\xc2\xa0mm ir plok\xc5\xa1\xc4\x8dias (lak\xc5\xa1tines)._NEWLINE_Labiausiai paplitusi 35\xc2\xa0mm plo\xc4\x8dio fotojuosta (pagal format\xc4\x85 sutampa su tokio pa\xc4\x8dio plo\xc4\x8dio kino juosta, bet \xc5\xa1iek tiek skiriasi perforacijos matmenimis ir forma). Kadro matmenys\xc2\xa0\xe2\x80\x93 24\xc3\x9736\xc2\xa0mm; taip pat sutinkami formatai\xc2\xa0\xe2\x80\x93 18\xc3\x9724\xc2\xa0mm, 24\xc3\x9724\xc2\xa0mm, 24\xc3\x9730 ir kiti._NEWLINE_Neperforuota, 61,5\xc2\xa0mm fotojuosta (vidutinio formato) naudojama profesionalioje fotografijoje. Kadro formatas gali b\xc5\xabti\xc2\xa0\xe2\x80\x93 4,5\xc3\x976\xc2\xa0cm, 6\xc3\x976\xc2\xa0cm, 6\xc3\x977\xc2\xa0cm, 6\xc3\x978\xc2\xa0cm ir 6\xc3\x979\xc2\xa0cm._NEWLINE_I\xc5\xa1pl\xc4\x97stin\xc4\x97 fotosistema (angl. Advanced Photo System)\xc2\xa0\xe2\x80\x93 24\xc2\xa0mm plo\xc4\x8dio fotojuosta._NEWLINE_Lak\xc5\xa1tin\xc4\x97 fotojuosta gaminama lak\xc5\xa1t\xc5\xb3 pavidalu, kuri\xc5\xb3 matmenys\xc2\xa0\xe2\x80\x93 9\xc3\x9712\xc2\xa0cm, 13\xc3\x9718\xc2\xa0cm, 18\xc3\x9724\xc2\xa0cm ir kiti. Naudojamos didelio formato fotoaparatuose.\n_START_SECTION_\nSpecialios paskirties juosta\n_START_PARAGRAPH_\nEgzistuoja specialios paskirties fotojuostos, kurios gali b\xc5\xabti jautrios, akiai nematomiems, ultravioletiniams arba infraraudoniems spinduliams. Juostos, jautrios rentgeno spinduliams, naudojamos medicinoje ir defektoskopijoje. Aerofotojuosta naudojama aeronuotraukoms daryti matomame spektre ir nematomuose spinduliuose. Egzistuoja daugiaspektr\xc4\x97s juostos, kurios sukuria spalvotus vaizdus priklausomai nuo registruojamos spinduliuot\xc4\x97s bangos ilgio. Kuriant mikrofilmus, naudojamos didelio kontrasto juostos.\n_START_SECTION_\nJuost\xc5\xb3 gamintojai\n_START_PARAGRAPH_\n\xc5\xbdinomiausi pasauliniai, Europos ir Rusijos fotojuost\xc5\xb3 gamintojai:_NEWLINE_\xe2\x80\x9eKodak\xe2\x80\x9c, \xe2\x80\x9eFujifilm\xe2\x80\x9c, \xe2\x80\x9eAgfa\xe2\x80\x9c, \xe2\x80\x9ePolaroid\xe2\x80\x9c, \xe2\x80\x9eKonica\xe2\x80\x9c, \xe2\x80\x9eIlford\xe2\x80\x9c, \xe2\x80\x9eORWO\xe2\x80\x9c, Foma, Svema.'